ગાંધીજી સાથે દેશની આઝાદીની લડતમાં જોડાયેલા દેશભક્તોમાં વલ્લભભાઈ પટેલ એક અગ્રગણ્ય સ્વાતંત્ર્ય સેનાની હતા. તેમણે દેશહિત માટે અઢળક ધનપ્રાપ્તિ થાય એવો વ્યવસાય છોડી, રજવાડી ઠાઠમાઠ છોડી, કુટુંબના હિતની પરવા કર્યા વગર દેશની આઝાદી માટે પોતાનું સર્વસ્વ અર્પણ કરી દીધું હતું. દેશહિતનાં કાર્યોથી ભારતના નેતાઓમાં સરદાર લોખંડી પુરુષના નામથી પ્રસિદ્ધ થયા. સ્વતંત્ર ભારત પ્રતિ તેમની અડગ નિષ્ઠાના કારણે રાજકીય એકતા સાધવામાં વલ્લભભાઈ પટેલનો અસાધારણ અને અદ્વિતિય ફાળો રહ્યો છે.